Irene Asanina

Irene Asanina (en grego: Ειρήνη Ασανίνα), finada en 1354, foi unha emperatriz bizantina, esposa do emperador Xoán VI Cantacuzeno.

 Traxectoria 
Irene foi a neta do tsar Iván Asen III, filla de Andrónico Asen déspota de Morea e a súa esposa Tarcaniotisa. Casou con Xoán Cantacuzeno antes de 1320. Desde 1341, cando Xoán Cantacuzeno se proclamou emperador en Didimóteicho o seu nome foi incluído co nome oficial de emperatriz nos documentos emitidos pola corte de CantacuzenoOstrogorski, G., Dzieje Bizancjum (en polaco), p. 473. A coroación oficial da parella imperial non foi até o 13 de maio de 1347Ostrogorski, G., Dzieje Bizancjum (en polaco), p. 481.  En novembro de 1354, despois da conquista de Constantinopla por Xoán V Paleólogo, Xoán Cantacuzeno abdicou e entrou no mosteiro de ManganaOstrogorski, G., Dzieje Bizancjum (en polaco), p. 487. Irene tamén vestiu o hábito e adoptou o nome de Uxía, morreu ese mesmo ano no sacro mosteiro de Marta.

Irene tivo seis fillos:

 Mateu - coemperador bizantino desde 1352 até 1357, despois déspota de Morea.
 Manuel - déspota de Morea.
María - casou no verán de 1342 con Nicéforo II Orsini, déspota de Epiro.
 Teodora - foi a terceira esposa do sultán Orhan I do Imperio Otomán.
 Helena - casou co emperador Xoán V Paleólogo.
 Andrónico - prisioneiro nos anos 1341-1342 durante a guerra civil, morreu durante unha epidemia en 1347.

 Notas 

Categoría:Finados en 1354
Categoría:Nados no século XIV
Categoría:Emperatrices do Imperio Bizantino